Breithiúnas na Cúirte Breithiúnais (an tOchtú Dlísheomra) an 11 Nollaig 2025 (iarraidh ar réamhrialú ón Bundesgerichtshof – An Ghearmáin) – Speyer & Grund GmbH & Co. KG v Mertz GmbH
(Cás = "n" "Case"  IF
= "o" "Joined Cases" C-473/24, Speyer & Grund) 1
(Tarchur chun réamhrialú – Rialachán (AE) Uimh. 528/2012 – Airteagal 3(1)(a) – An coincheap ‘táirge bithicídeach’– An coinníoll maidir le ‘húsáid bheartaithe’ an táirge’ – Táirgí fínéagair atá beartaithe lena n-úsáid mar bhia agus mar tháirgí glantacháin/díghalráin araon le haghaidh na n-earraí bia sin (‘táirgí ilúsáide’) – Raon feidhme Rialachán Uimh. 528/2012 – Airteagal 2(1) agus (2) – Iarscríbhinn V – Liosta na gcineálacha táirgí bithicídeacha a chumhdaítear leis an Rialachán – Cosaint don tsláinte dhaonna agus ainmhí agus don chomhshaol)
Teanga an cháis: an Ghearmáinis
An chúirt a rinne an tarchur
Bundesgerichtshof
Páirtithe sna príomhimeachtaí
Iarratasóir: Speyer & Grund GmbH & Co. KG
Cosantóir: Werner & Mertz GmbH
An chuid oibríochtúil
Maidir leis an gcéad fhleasc d’Airteagal 3(1)(a) de Rialachán (AE) Uimh. 528/2012 ó Pharlaimint na hEorpa agus ón gComhairle an 22 Bealtaine 2012 maidir le táirgí bithicídeacha a chur ar fáil sa mhargadh agus a úsáid, arna leasú le Rialachán (AE) Uimh. 334/2014 ó Pharlaimint na hEorpa agus ón gComhairle an 11 Márta 2014 agus le Rialachán Tarmligthe (AE) 2019/1819 ón gCoimisiún an 8 Lúnasa 2019,
ní mór léiriú a dhéanamh mar seo a leanas:
chun go dtiocfaidh táirge faoin gcoincheap ‘táirge bithicídeach’, mar a shainmhínítear san fhoráil sin, ní gá don táirge sin a bheith beartaithe lena úsáid go heisiach nó go príomha mar bhithicíd, toisc go bhféadfadh an úsáid sin a bheith teagmhasach le húsáidí eile atá beartaithe freisin.
Maidir le hAirteagal 2(1) agus (2) de Rialachán Uimh. 528/2012, arna leasú le Rialachán Uimh. 334/2014 agus le Rialachán Tarmligthe 2019/1819, arna léamh i gcomhair le Cineál táirge 4 i bPríomhghrúpa 1 d’Iarscríbhinn V a ghabhann leis an Rialachán sin,
ní mór léiriú a dhéanamh mar seo a leanas:
ní thagann táirge bithicídeach atá beartaithe chun earraí bia a ghlanadh agus a dhíghalrú faoi raon feidhme an Rialacháin sin.
____________
1 IO C, C/2024/6075.